Karen-Helene er en svært dyktig og imøtekommende vert. Vi fikk god informasjon om leiligheten og området i forkant av besøket vårt, Karen-Helene svarte raskt på meldinger og fulgte oss godt opp underveis i oppholdet.
Innsjekken gikk smidig (vi fikk nøkkel hos naboen), og det er godt med parkering i området (mot betaling). Beliggenheten er helt perfekt for å utforske København; du kan gå til omtrent alt men det finnes også en rekke dagligvareforretninger, restauranter og shoppingmuligheter i umiddelbar nærhet hvis du ikke ønsker å bevege deg langt. Forøvrig finnes metrostasjonen rett ved og det er rikelig med sykler til leie i området.
Leiligheten er svært sjarmerende og hjemmekoselig og inneholder alt du trenger til et perfekt opphold i København. Takterrassen er bare helt fantastisk; den byr på fantastisk utsikt til byens skyline og er en rolig oase midt i byen, perfekt for å nyte solrike dager og lange sommerkvelder.
Oppholdet vårt i Karen-Helenes hjem var over all forventning og vi kommer svært gjerne igjen ved en senere anledning!
(PS: sengen er virkelig veldig komfortabel!)